Edward Winslow

Edward Winslow (født 18. oktober 1595, død 8. mai 1655) var en engelsk leder av pilegrimene på skipet «Mayflower». Han tjenestegjorde som guvernør av kolonien Plymouth i 1633, 1636 og til sist i 1644. Hans vitnemål i boken A Relation or Journal of the Beginning and Proceedings of the English Plantation Settled at Plimoth in New England («En Relasjon eller Dagbok om Begynnelsen og Framferden til den Engelske Plantasjen bosatt i Ny-England»), til vanlig kalt Mourt's Relation, er den ene av kun to hovedkilder til den første amerikanske takksigelsesdag (Thanksgiving) som eksisterer.

 Tidlig liv 
Det er ikke mange detaljer om Winslow første tid, men han ble født i England i 1595 og gikk på skole ved The King's School i Worcester på den tid da Henry Bright var rektor.Travers, Len (Oktober 2006): «Winslow, Edward (1595–1655)» i: Oxford Dictionary of National Biography. Oxford University Press, 2004; online edn. Winslow var deretter lærling som trykker i London.

 Passasjer på «Mayflower» 
I 1617 forlot Winslow England 22 år gammel og seilte til Leiden i Nederlandene for å bli forent med John Robinsons kirke der. Det var også i Leiden han møtte Elisabeth Barker som ble hans første hustru. De giftet seg i 1618. I 1620 var Winslow en av «pilegrimene» som utflyttet til New England i Nord-Amerika på skipet «Mayflower» og grunnla kolonien Plymouth. Han reiste sammen med sin bror Gilbert, og familietjenerne George Soule, en lærer, og Ellen More, et barn på åtte år. 

Ellens tre brødre og søstreSe artikkelen Katherine More ble gitt til omsorgen til andre voksne i selskapet. Inntil ganske nylig ble det antatt at barna var foreldreløse eller hittebarn, men på 1990-tallet ble det beviselig vist«The More Children and The Mayflower» og «Richard More of Shipton», begge ved Donald F. Harris Ph.D: utgitt av The Churchwardens of St James Parish Church, Shipton. Disse pamflettene er i seg selv et sammendrag av tre forskningsrapporter utgitt i The Mayflower Descendant, magasinet til Massachusetts Society of Mayflower Descendants, Bind 43 juli 1993 og Bind 44 januar & juli 1994. at de ble sendt til Amerika ettersom de var født utenfor ekteskap, og en kilde til stor kontrovers i England. Det er ikke kjent om Edward Winslow viste noe som helst om Ellen Mores bakgrunn. Ellen døde vinteren 1620.

 I Amerika 
Elisabeth Winslow døde den frøste vinteren i New England og Edward Winslow giftet seg på nytt i mai 1621 til fru Susannah White, enken etter en annen pilegrim, William White, og mor til Resolved White (født ca 1615)Resolved White  og Peregrine White (født 1620, de første barna født av pilegrimer i Den nye verden. Winslows bryllup var også det første i New England. Winslow grunnla senere hva som ble Marshfield, Massachusetts i kolonien Plymouth hvor han bodde på en eiendom han kalte Careswell.

Winslow ble utpekt av sine egne til å forhandle med de innfødte indianere i nærheten og greide å vinne vennskapet til indianerhøvdingen Massasoit (ca. 1580–1661). Han var en av assistentene fra 1624 to 1647, unntatt i 1633–1634, 1636–1637 og 1644–1645, da han var guvernør for kolonien. Han var også i 1643 en kommisjonærene til New Englands konfødererte kolonier. Ved flere anledninger ble han sendt til England for å overvåke interessene til koloniene i Plymouth og Massachusetts Bay, og forsvarte disse koloniene fra angrep fra menn som John Lyford, Thomas Morton og Samuel Gorton. Han dro på sitt siste ærend som sendebud for Massachusetts Bay i oktober 1646 og tilbrakte ni år i England og hadde da et mindre kontor under lordprotektor Oliver Cromwell. I 1654 ble han gjort til medlem av en kommisjon som ble utpekt for å avgjøre verdien til bestemte engelske skip som var blitt ødelagt av Danmark.

I 1655 ble han gjort til leder for tre engelske kommisjoner som Cromwell sendte på en ekspedisjon til Karibia for å forhandle med dets ledere, general Robert Venables og admiral William Penn, men døde i nærheten av Jamaica den 8. mai 1655 og ble gravlagt til havs. Hans sønn Josiah Winslow tjente senere som guvernør for kolonien Plymouth.

 Verker
Hans skrifter, om enn fragmentariske, er av stor verdi for innsyn i kolonien Plymouths historie. De omfatter:
Good Newes from New England, or a True Relation of Things very Remarkable at the Plantation of Plimouth in New England (1624);
Hypocrisie Unmasked; by a True Relation of the Governor and Company of Massachusetts against Samuel Gorton, a Notorious Disturber of the Peace (1646), som det bla lagt til et kapittel kalt «A Brief Narration of the True Grounds or Cause of the First Plantation of New England»;
New England's Salamander (1647); og
The Glorious Progress of the Gospel amongst the Indians in New England (1649).

Sammen med William Bradford er han også antatt å ha forberedt en Journal of the Beginning and Proceeding of the English Plantation settled at Plymouth in New England, utgitt i 1622, og som vanligvis kjent som Mourt's Relation, grunnen er at forordet er signert «G. Mourt».

En del av hans tekster kan bli funnet i opptrykk i Alexander Youngs Chronicles of the Pilgrims.Young, Alexander (1841):  Chronicles of the Pilgrim fathers of the colony of Plymouth, from 1602–1625. Boston: CC Little & J Brown.

 Referanser 

 Litteratur 
 Bradford, William; Winslow, Edward (1865): Mourt’s Relation, or Journal of the Plantation at Plymouth. Boston: J. K. Wiggin. Opptrykk av den opprinnelige utgaven.
 Bangs, J. D. (2004): Pilgrim Edward Winslow: New England's First International Diplomat, Boston
 Moore, Jacob B. (1846): Memoirs of American governors. New York: Gates & Stedman.
Holton, David P.; Holton, Frances K. F. (1877): Winslow memorial. Family records of the Winslows and their descendants in America, with the English ancestry as far as known. New York: Holton.
 Palfrey, John G. (1859): History of New England, Vol. 1. Boston: Little, Brown.
 Palfrey, John G. (1860): History of New England, Vol. 2. Boston: Little, Brown.
 Palfrey, John G. (1865): History of New England, Vol. 3. Boston: Little, Brown.
Plymouth Archaeological Rediscovery Project: «Archaeology of the Edward Winslow Site» www.plymoutharch.com
 Winslow, W. C. (1896): Governor Edward Winslow, his Place and Part in Plymouth Colony i: Annual Report of the American Historical Association for 1895, Washington

 Eksterne lenker 
 «Winslow Homestead in Marshfield, Massachusetts», Winslow House

Kategori:Passasjerer på Mayflower
Kategori:Tidlige amerikanske kolonister